text: Sne og fygning på vej: Rammer Syddanmark i aften og i nat
  07 januar 2016 kl. 08.42
  Et område med sne og blæst skal i aften og nat op over Danmark. Sne og snefygning kan derfor give trafikale problemer.
  Efter flere dage med koldt vejr over det syd- og sønderjyske, så bliver der nu tilføjet sne. Det varsler DMI allerede nu.
  Fra sent i aften vil snevejret nemlig nå frem til Sydvestjylland og sprede sig til hele det syd- og sønderjyske. Der ventes i løbet af natten at falde mellem 3-8 centimeter sne, og det forventes at skabe trafikale udfordringer i landsdelen.
  Frisk vind til kuling fra øst og sydøst gør ifølge DMI, at der hurtigt vil opstå snefygning.
  Lun luft fra sydvest fredag morgen og formiddag strømmer op over de sydvestlige egne - og her kan temperaturen stige til 3-4 graders varm. Dermed kan sneen - måske - være hurtigt væk igen.
  